Tartu Koidu Keskus

HELIRÄNNAK: šaamanitrummide, helikausside, gongi ja hääle kõlas
2026-05-03 15:00 - 16:30 UTC | Koidu Keskus peamaja, Koidu 13, Tartu, Tartumaa, 50108, Estonia
Trummitandemi Andres ja Mari kutsuvad taas endaga rännakule elusate helide maagilisse maailma, lõdvestusse ja avarusse enese sisekosmilistel radadel kolmel päikesele aina lähemal pühapäeval.

See on kvaliteetaeg endale, mil puhata kerkinud teemadest ja pingetest, see on kontsentreeritud ajaamps, et väestada mõnd oma palvet, soovi, taotlust.

Helirännakul astuvad üles:
Parmupill: Kutse kohalolu maagiasse, paigutumine iidsesse tarkusesse.
Šamaanitrummid: Ürgne ühendus Emakese Maa ja Isakese Taevaga, start muutunud teadvuse seisundisse, klobistame energiad kehas liikuma.
Helikausid: Harmoonia ja udupeened valguskoodid
Kõrgema-kristalsema kõlaga rütmipillid tegelevad inimese kehapuu ladvikuga, madalamakõlalised sakutavad kohalollu.
Kristallhelikauss: Klaaristab meelt.
Hääle kõla: Aktiveerib jumalikke tasandeid, inspireerib.
Gong: Loob pühalikkuse ja pühitsuse, ülendab.
Koshi kellade hell lummus jääb enamasti helirännakut lõpetama.

Andres Loog ja Mari Pihl on šamanistlikku vaadet harrastav helitandem, kus Andres oma tugeva soojendava meesenergiaga ja Mari õrnema õhulisema naisenergiaga moodustavad dünaamilise ja tervikliku helikoosluse.

“Maandumiseks” taimetee ja tervisik snäkk, mille juures jagame (soovi korral) taipamisi ja muljeid, võtame oraaklikaarte kinnituseks sisetundele mõne küsimuse osas.

Õdus helirännak leiab aset kolmel kevadisel pühapäeval:
15. märtsil, 12. aprillil ning 3. mail kell 15.00, kestes kokku u 1,5 h.
Asukoht: Tartu Koidu Kogukonnakeskus, Koidu tn 13.
Tänutäht: 20 €
Mõnusamaks äraolemiseks soovituslik kaasa võtta oma pleed ja villased sokid.
Et teaksime Sinuga arvestada, anna enda tulekust teada sms-ga: 564 787 65 või meilitsi: andres.loog@gmail.com.

QIGONG
2026-05-05 18:00 - 19:30, 2026-05-12 18:00 - 19:30, 2026-05-19 18:00 - 19:30, 2026-05-26 18:00 - 19:30
Head qigongi ja tervisevõimlemise huvilised!
Olete oodatud kaasa harjutama Hiina traditsioonilise tervisevõimlemise tundides.
Qi gong (eestipäraselt tsi kun) on meele, hingamise ja keha reguleerimise oskus ning inimese bioaktiivsetes kanalites ja siseorganites liikuva energia arendamine ja suunamine. Aeglased ja sujuvad harjutused aitavad meelel rahuneda ja keskenduda, tasakaalustavad siseorganite tööd ja tugevdavad luid, liigeseid ja lihaseid. Qi gong sobib nii tervise säilitamiseks kui ka ravimiseks, füüsilise vormi parandamiseks, psüühilise ja emotsionaalse tasakaalu leidmiseks.
Harjutused on lihtsad ja sobivad algajatele. Füüsiline ettevalmistus ei ole vajalik.
Tunnis oleme paljajalu või sokkis, selga võib panna kerged avarad riided.
Esimest korda osalejatel palume registreeruda aadressil qigonglaager@gmail.com
Kuutasu 40 € või ühe korra tasu 15 €. Esimene proovitund tasuta.
Aeg: T kl 18-19:30.
Koht: Koidu keskuse teise korruse saalis. Aadress: Koidu 13, Tartu.

Kogukonna muusikateraapia
2026-05-07 19:00 - 21:00, 2026-05-14 19:00 - 21:00, 2026-05-21 19:00 - 21:00
Koguneme kokku iga nädal neljapäeval kell 19 Koidu Keskuses muusikalise ja teraapilise fookusega ühisloome ruumis.
Ruum on avatud kõigile, kes soovivad osaleda.
Tegevused on juhendusega.
Enda osalusest palun anda eelnevalt teada liivo.juul@gmail.com

TÖÖTUBA: peast kehasse läbi hääle ja liikumise
2026-05-09 18:00 - 20:00
Rännak peast kehasse on dünaamiline, lõdvestav ja terapeutiline õhtu, kus loome tasakaalu oma mõistuse ja tunnete ning mees- ja naispooluse vahel.

Oled oodatud nii siis, kui soovid mõnusalt aega veeta ning nautida kehas kohal olemist, kui ka siis, kui soovid süvitsi endasse sukelduda ning selgust luua.
Sellel õhtul toetavad sind juhendatud tants, kehahääle praktikad ning mantrad.
Tantsides jõuame oma kehasse kohale, et märgata sisemuses liikuvaid energiaid ning protsesse. Teeme taotlused ning uurime, mida meie keha vajab ning mida meie kohta pajatab.
Kehahääle praktikate käigus korrastame oma hingamist ja maandame oma keha. Õpime, kuidas laulda oma päris häälega – mis võimaldab meil ennast autentsemalt väljendada ka igapäevaelus.
Mantratega loome oma kehasse tervendavat energiat, mida saame siis ka maailmale välja saata. Ave ja Liina loovad oma häältega mantra-ruumi, millega osalejad on kutsutud liituma.

JUHENDAJAST
Õhtu juhendaja Ave Tuisk on õppinud 2013-2014 Shanti Limnelli juures Tantric life coachiks, läbinud Eugene Hedlundi juhendamisel 5- rütmi tantsu koolituse, ning juhendanud Mõisamaa koolituskeskuses aastatel 2015-2021 erinevaid keha- ning teadlikkuse praktikaid. 2023. a kuni tänaseni õpib Merle Reiteri juures häälepraktikaid.
Ave on ka kogukondlikkuse aktivist ning tegutses 2015-2022 kogukonna sotsiaalsete suhete koolitajana Gaia akadeemias.
Kaasategev: Liina Prii. Liina on pikaajalise mantrate laulmise kogemusega ning on nüüd lahkesti nõus oma oskusi laiemas ringis jagama. Liina teadmised ning oskused on saadud otse meistritelt.

PRAKTILINE
Oodatud on kõik, eelnev liikumis- ja häälepraktika kogemus ei ole vajalik.
Registreerumiseks täida palun vorm siin:
https://forms.gle/2B63yvQroPBFv7wJ8
Osaluspanuse 15 eur võib maksta kohapeal sularahas või kanda OÜ Gaiave arveldusarvele [REDACTED], selgituseks peast kehasse ja oma nimi.
Info: avetuisk@msn.com

Yin jooga Teiliga
2026-05-13 19:00 - 20:30, 2026-05-27 19:00 - 20:30
Yin joogast Yin jooga on rahulik ja endasse vaatav joogapraktika. Tunnis toome tähelepanu paigale jäämisele – oleme 2-5 minutit ühes asendis ja õpime leidma endale selles sobivaimat toetust. Kasutame abivahendeid, et toetada keha ja suurendada mugavust asendites. Iga asendi juures leidub alternatiive, et jõuda asendi sihtalani.Pärast päevategemisi pakub Yin ruumi, et päeva tasakaalu luua, tuues tempot alla. Jääda paigale võib olla väljakutsuv, ent seejuures pakkuda olulist ressursside taastumisaega ja uusi taipamisi. See on võimalus vähendada valvsust ja suurendada turvatunnet iseenda nahas.Yin jooga on taoistlike juurtega ja loodusest inspireeritud. Sellest ka Yini põhiprintsiibid ja paljud asendite nimed.

Juhendaja Teili ütleb nii :Olen erialalt psühholoog ja suurema osa (töö)ajast veedan vaimse tervise valdkonnas tegutsedes. Joogaõpetaja 200-tunnise kursuse läbisin 2022. aastal. Järgnevatel aastatel olen käinud läbi 50h Vinyasa flow ja 50h Yin jooga täiendmoodulid. Mind on õpetanud inspireerivad õpetajad: mitmekülgse teadmiste-oskuste ampluaaga Marilyn Jurman, Vinyasa flow tunni tähenduslikuks elamuseks disainiv Leta LaVigne (USA) ja füsioterapeudi väljaõppega Yin jooga võlur Pille Eikner.Psühholoogia ja jooga maailma ühendab minu huvi keha ja meele koostoimimise vastu. Kuidas t(r)eenida enda keha ja meelt nii, et need meid elus kannaksid?

Hooaja viimane yin
2026-06-10 19:00 - 20:30

Osho Kundalini meditatsioon
2026-09-08 18:00 - 20:00
Sel hooajal toimub Koidus uus ja põnev, kehale ja hingele hea Osho Kundalini meditatsioon Pille Devagni Esha juhendamisel.

Meditatsioon kestab 60 minutit ning koosneb neljast osast: keha väristamine, tants, vaikus-vaatlus ning lõdvestumine.

Meditatsioon aitab kõik kehamälus salvestunud alla surutud ja blokeeritud energiad “sulatada” ning taas voolama panna.

Eelnev kogemus ei ole vajalik.

Alustame 8.09 ja jätkame iganädalaselt!

QIGONG
2026-09-14 18:00 - 19:30
Head qigongi ja tervisevõimlemise huvilised!
Olete oodatud kaasa harjutama Hiina traditsioonilise tervisevõimlemise tundides.
Qi gong (eestipäraselt tsi kun) on meele, hingamise ja keha reguleerimise oskus ning inimese bioaktiivsetes kanalites ja siseorganites liikuva energia arendamine ja suunamine. Aeglased ja sujuvad harjutused aitavad meelel rahuneda ja keskenduda, tasakaalustavad siseorganite tööd ja tugevdavad luid, liigeseid ja lihaseid. Qi gong sobib nii tervise säilitamiseks kui ka ravimiseks, füüsilise vormi parandamiseks, psüühilise ja emotsionaalse tasakaalu leidmiseks.
Harjutused on lihtsad ja sobivad algajatele. Füüsiline ettevalmistus ei ole vajalik.
Tunnis oleme paljajalu või sokkis, selga võib panna kerged avarad riided.
Esimest korda osalejatel palume registreeruda aadressil qigonglaager@gmail.com
Koht: Koidu keskuse teise korruse saalis. Aadress: Koidu 13, Tartu.
